Историята на града започва с древния град Алос (на около 10 км южно от Алмирос), руините на който все още могат да бъдат видени и посетени до днес. Алос е много важен и гъсто населен античен град, известен със своето пристанище и с ролята му по време на гръко-персийските войни. Алос е унищожен по време на Третата свещена война, възстановен е, и по време на Византийската империя подлаган на пиратски нападения, поради което е построен съвременният Алмирос.